text: DR-medarbejdere nedlægger arbejdet
  30 august 2010 kl. 11.18
  DR-medarbejdere på flere provinsafdelinger har valgt at gå hjem som konsekvens af fyringsrunden mandag.
  DR-medarbejdere i hele landet har nu besluttet at nedlægge arbejdet som konsekvens af, at DR mandag formiddag har fyret 67 medarbejdere og lavet fratrædelsesordninger med 37.
  Det skriver dr.dk.
  Det er medarbejderne på DR Østjylland, DR Nordjylland, DR København, DR Bornholm, DR Syd og DR Dokumentar har nedlagt arbejdet.
  - Vi sidder to praktikanter, de andre er gået hjem. Vi bliver, fordi praktikanter ikke må strejke, men vi må heller ikke lave journalistisk arbejde. Sådan er reglerne, siger praktikant på DR Bornholm, Knud Emil Thovtrup til dr.dk.
  DR Nyheder, der mister 26 medarbejdere - her af otte journalister - bliver dog ikke ramt af sort skærm, da et lille flertal af medarbejderne stemte for at fortsætte arbejdet.
  